Bukedde Online - Ekyalo Mutundwe ne Kisigula lwaki byatuumibwa bityo\nEkyalo Mutundwe ne Kisigula lwaki byatuumibwa bityo\nWali mukyala wa mazima\nWuuno abbiramu takisi\nAkasozi Mutundwe nga bwe kalabika.\nNGA tukyagenda mu maaso n'okutunuulira amagezi Abaganda ge baakozesanga okutuuma ebintu, abantu, ebyalo, ebimera, emiti n'ebirala Ssande ewedde twatunuulidde engeri ekyalo Najjanankumbi gye kyafunamu erinnya lyakyo.\nNdowooza naawe wanyoleddwa bwe wafumiitirizza ku nnaku eyinza okwefuga omusajja oyo abadde ne mukyala we nga baagalana, bakkaanya ne bazaala abaana, ne bamanyiiragana n'oluusi ne bakulana kyokka n'ajja amufaako n'asigala awo mu gw'e Busami. Olwaleero ate katuserengete e Mutundwe tutuukire ddala n'e Kisigula. Ku lusozi luno kwe kwabeeranga omumbowa wa Kabaka eyayitibwanga Ssebatta.\nOmumbowa oyo bwe yalagirwanga okutta omuntu yenna nga talonzalonza era n'oluusi abeejjeerezebwanga oluvannyuma ne bamutumira bateebwe , abatume baasanganga yamaze dda okubaggya mu budde. Ssebatta yali tamanyiirwa era yavaako n'ekisoko ekigamba nti, "okukwatira Ssebatta ensawo" ekitegeeza okubeera ku bwerende, nga aliraanye bbomu, anti essaawa yonna ebaluka.\nEkisoko ekyo kikozesebwa ku muntu aliko kye yeeraliikirira ng'essaawa yonna kiyinza okumuleetera obuzibu. Kabaka bwe yabangako ky'akyusizza mu kusalawo kwe yatumiranga Ssebatta ababaka okumutegeeza.\nKigambibwa nti erinnya Mutundwe lyava ku biragiro ebyavanga ewa Kabaka nga bigamba nti, "Ssaabasajja Kabaka alagidde nti ab'emisango emibi battibwe buttibwa, ab'emisango emirungi mutundwe.\nMuwulidde? Mutundwe (Mutundibwe)" Akasozi Kisigula kali wakati w'olusozi Mutundwe n'akasozi Kamaanya. Edda akasozi ako nako baakayitanga Mutundwe, ky'ova olaba n'ababeerayo olwaleero bayitayo Mutundwe-Kisigula.\nSir Apollo Kaggwa bwe yalekulira, yafuluma n'eggwanika lya Kabaka nga liva mu lubiri e Mengo n'agenda akuba embuga ye ku kasozi ako. Mbu lwali lumu Kabaka Mwanga II n'agenda okulaba eggwanika lye.\nSir Apollo Kaggwa bwe yayolesa emmundu zonna nga n'okuwera awera, Kabaka n'agamba nti: "Tewali ggwanga lirinjeemera ng'emmundu zino zonna ziri wano" Okwo Kabaka n'abantu be kwe baasinziira okuyita akasozi ako"Kisigula", ekivvuunulwa nti "Ekisigula ennyana, kiva mu kibeere."\nEkimuli kya Valentayini kyandibadde kya Rosa ekimyufu\nEngeri gy'oyita mu kiseera ng'omwagalwa wo akukyaye


Bukedde Online - Maama Fiina ayogedde ku nnyumba eyali bba gye yatunze:'Nze nagimuwa'\nOmugagga Ham azzeemu okuttunka ne DTB\nAbapoliisi basattira ku by'okuyimbula eyafunyisa ow'e 16 olubuto...\nOmuyizi w'e Kyambogo akoze ekyuma ekitegul...\nMAAMA Fiina (Sofia Namutebi) atangaazizza ku nnyumba gye yagabira eyali bba, Haji Ismail Ssekidde oluvannyuma eyagiguzizza omusumba w’abalokole e Mityana.\nAmaka ga Maama Fiina bba, Ismail Ssegujja ge yamugulidde e Bwebajja mu Akright.\nEnnyumba eno Ssekidde yagiguzizza Pasita David Rubainda owa Pentecostal Church e Busimbi ku bukadde 450.\nMu kiseera kino omulokole eyagiguze ali mu kugisabira ng’agamba nti agobamu mizimu era yagitumye ‘Miracle House.’\nYe Maama Fiina agamba nti okuva lwe yayawukana ne Ssekidde mu November 2011 n’afumbirwa omugenzi Maj. Mohammed Kigunddu mu 2014, taddangayo kulinnya Mityana mu maka gano kuba enju yagiwa Ssekidde mu butongole.\n“Ssekidde engeri gy’ali taata w’omwana wange era nga ye musajja gwe nasooka okulaba nga nkyali muto e Kyabazaala gye banzaala ate ne mmuzaalira muwala waffe Swabulah Nakidde mu 2007, bwe twayawukana olw’ebiwundu bye yali antuusizzaako ku mutima nasalawo mmulekere buli kye twakola naye,” Maama Fiina bwe yategeezezza.\nYayongeddeko nti bwe baamala okuzimba enju eno, yagenda e Dubai gye yagula buli kintu kye baagissaamu kyokka byonna bwe yali anoba yabirekayo.\nAgamba nti kuno Ssekidde yamugattirako emmotoka bbiri okwali Spacio ne Prado TX. “Sirina lutalo na Ssekidde kutunda bibye kuba enju nagimuwa mu bulungi twawukane nsigaze obulamu era waddembe okugiguza gw’ayagala wadde mulalu era nsaba Pasita Rubainda agamba nti yagiguze aleme kukitwala nti yaguze enju ya Maama Fiina, nze nagigaba dda.\nSsekidde namuwa ebyapa by’enju eyo mu 2012 n’olukusa okubikyusa era bwe yali atunda namuteerako omukono. Saalondoola ani gw’agiguzizza era saamusabye wadde ekikumi ku ssente ze. Mu kiseera kino Haji Ssekidde ali Dubai alya bulamu.\nPasita ng’asabira enju gye yaguze ku Ssekidde eyali bba wa Maama Fiina.\nE Mityana nasigala kugenda ku ffaamu yange, olusukku oluli e Mbaliga n’okulambula amaduuka gange agatunda ggomesi z’abakyala agali mu kibuga Mityana.\nOkuzimba amaka g’e Mityana ku kyalo Buswabulongo mu Munisipaali y’e Mityana nali nzimbye maka ga mu kyalo okuwummuliramu nga gabalirirwamu akawumbi kamu n’obukadde 140 (1,140,000,000/-) wabula kati nazimba amalala e Matugga lubiri lulamba era eno gye nali mbeera n’omugenzi Maj. Mohammed Kiggundu.\nBwe nawooweddwa omwami wange nnannyini pawundi, Ismail Ssegujja yangulidde amaka mu Akright e Bwebajja nga kati gayooyootebwa era tujja kugayingira mu butongole mu January wa 2018 nga baze akomyewo mu Uganda.\nSsegujja obulamu bwange yabukyusizza era n’omwana wange gwe nazaalira Ssekidde yamuggye mu masomero aga bulijjo n’amutwala mu Taibah International School ku lw’e Ntebe.\nEra yankoledde ku butuuze bw’e Bungereza n’omwana wange Nakidde era bwe twagala okugenda okuwummulako tugenda bugenzi,” Maama Fiina bw’agamba.\nMaama Fiina alina amayumba e Bulenga, Matugga, Bwebajja, Makindye mu Kizungu, Namugongo, Kyaliwajjala n’ebitundu ebirala.\nAmaka ge yawa Ssekidde ge yatunze gali ku yiika bbiri.\nHaji Ismail Ssekidde\nOmugagga Kakumba assiza ku byuma\nKibooko enyoose mu kibuga wakati nga Besigye azzibwa e Luzira\nAbafumbo bafunye obutakaanya omukazi n'asalako bbaawe obulago\nAbapoliisi basattira ku by'...\nABASERIKALE ba poliisi mu disitulikiti y’e Hoima babiri basattira olw’okuyimbula omusajja eyafunyisa omwana atanneetuuka...\nPallaso yeetutte ku poliisi...\nMZEE Gerald Mayanja, kitaawe w’omuyimbi Pallaso asiitaanidde ku poliisi e Katwe okugikkirizisa okuyimbula mutabaniwe...


Bukedde Online - ISO ezingizza ababbi b'emmotoka n'ekwatako 2\nAbayizi 671,923 be batudde ebigezo bya P7 ...\nEKITONGOLE ky’amagye ekiketta munda mu ggwanga ekya ISO kizingizza ekikomera ekigambibwa nti ababbi b’emmotoka mwe beekweka ne kikwatako babiri ne battottola engeri gye bakaabizzabannannyini mmotoka mu Kampala.\nKimera (ku kkono) ne Odongo.\nSsaawa zaabadde 9:00 ez’ekiro ekyakeesezza Olwomukaaga aba ISO ne bazingako ekikomera omuli ennyumba eya kalina ezimbibwa mwe baakwatidde abavubuka\nbabiri be baludde nga balondoola ku bubbi bw’emmotoka.\nBaasanze baakayingizaayo emmotoka ekika kya Noah kapyata gye babbye mu galagi ekiro ekyo.\nBino byabadde mu zooni y’e Kaabuuma mu minisipaali ya Makindye Ssaabagabo mu distulikiti y’e Wakiso, gye baakwatidde bavubuka babiri n’emmotoka ekika kya Noah nnamba UBB 882F gye babbye mu galagi emu.\nAbaakwatiddwa ye Daniel Odongo nga yeeyita Magezi enzaalwa y’e Alebtong nga yasoma bya kukanika mmotoka era yategeezezza aba ISO nti mu galagi mwe yayigira okuvulumula emmotoka ku sipiidi eya waggulu.\nOdongo yakwatiddwa ne Shafik Kimera omutuuze w’e Namungooona nga baasangiddwa mu nnyumba eri mu kikomera mwe babadde babeera wadde\nAbavubuka bano baagambye nti baludde mu mulimu gw’okubba emmotoka era tewali mmotoka ebalemerera bwe baba bagyagadde.\nBeewuunyisizza abajaasi bwe baategezezza nti mu Uganda temuli mmotoka ebalema kutwala nga n’ezirimu obuuma obulondoola emmotoka (tracker) bazitwala nga nnyiniyo tategedde.\nOdongo yattottodde nti yatandika okubba mmotoka ku ntandikwa ya 2017 nga bakolera wamu mu kibinja n’ayongerako nti mu kiseera kino tamanyi muwendo gwa mmotoka ze yaakabba.\nYagambye nti emmotoka ze basinga okutwala zibeera za buyonjo omuli noah, Prado, Premio wadde nga wiiki ewedde balina takisi kigege gye baatutte, wabula bettanira nnyo enkola empya ku katale.\nBazitwala Kenya nga bayita ku nsalo e Busia we basanga bannaabwe\nabalala olwo ne bayingira Kenya. Wakati mu kubuuzibwa, kyazuuliddwa nti Odongo abaddde yaakava mu kkomera lya Murcshion Bay e Luzira gy’abadde yaggalirwa\nku misango gy’okutomera omuntu nga kigambibwa nti era yali avuga mmotoka enzibe\nng’agivuga ku sipiidi eya waggulu.\nBaayongeddeko nti emmotoka bwe bamala okuzibba baziyingiza ekikomera mwe basula olwo ekiro ne basimbula okuzitwala e Kenya nga tewali abakuba ku mukono.\nMu wiiki baagambye nti batwala mmotoka ezitakka wansi wa mukaaga, olwo\nbuli mmotoka gye batwala ne baweebwa omutwalo gw’e Kenya.\nBaagambye nti e Kenya bazitwalira Joseph Buruuli gwe baakazaako erya “Jose” ng’ono olumu bamusanga Busia ne bakyusa ennamba za mmotoka ne bassaako eza Kenya bwe kiba kyetaagisizza, kyokka olumu nti bazivugira ku nnamba za Uganda ne batakyusa okutuuka e Kenya.\nOkukwata abasajja bano aba ISO bagamba nti baludde nga babalondoola oluvannyuma\nlw’okukwatibwa kw’abamu ku baali mu kibinja kyabwe okuli Wilson, Edgar Kiyemba n’abalala.\nMu nnyumba baasangiddwaamu ne munnaabwe Marks Kizito era ono yeemuludde n’adduka nga kigambibwa nti ono mutabani wa nnannyini kalina mwe babadde babeera, era kigambibwa nti nnyiniyo abeera bweru wa ggwanga.\nOmu ku batuuze abaliraanyeewo yagambye nti buli lunaku bawulira emmotoka eziyingira mu kikomera ekyo kyokka babadde tebamanyi nti mulimu abantu abasulamu nga balaba kalina ekyazimbibwa ng’ate ne ggeeti ebeera nzigale buli kiseera.\n'Omusaayi gw'ente 100 ze nsala ku Ssekukkulu gundeka mpunze\nMubende: Ebisolo ''bikiwambye'' lwa bulagajjavu bw''abakulembeze


Bukedde Online - Asaba buyambi bamulongoose okugulu\nBy Edward Luyimbaazi\nSafinah Kwikiriza ng'alaga okugulu okumuluma.\nOMUWALA ow'emyaka 19 eyalwala ekizimba ku kugulu okwakkono ne bakwokya nga kutanye ate ne kuvunda alaajanira abazirakisa okumuyamba afune ssente obukadde 8 basobole okumulongoosa addemu okutambula obulungi .\nSafinah Kwikiriza 19, omutuuze w'e Mutundwe e Lubaga mu Kampala yali mu bulumi buno ng' agamba nti ekizimba kino yakifuna mu 2017 bwe yali akyabeera e Kyempene mu disitulikiti y'e Ntungamo ne bakyokya nga beeyambisa eddagala ly'ekinnansi.\nAgamba nti oluvannyuma okugulu kuno kwatandika okumuluma kyokka ate n'ebazadde baabwe ne bababulako nga kyaddirira okwewola ssente okuva mu bbanka ne zibalema okusasula ne babowa ebintu byabwe omwali amaka n'ekibanja bye baali baasingayo.\nKwikiriza ategeezezza nti waliwo omukyala eyali abeera ku kyalo kyabwe ayitibwa Moreen Ainebyona eyamuggya mu kyalo n'amutwala mu makaage agasangibwa e Magere gye yali akola bwayaaya nga mwe yali aggya ssente ezaali ziyamba ne baganda be bastu beyaleka mu kyalo.\nKyokka omwaka oguwedde baayawukana kubanga yali tamusasula bulungi era ng'amuyisa bubi kyokka nga yali yamukweka nti alina obuvune mu kugulu.\nYasalawo okugenda e Mutundwe gye yafuna wasula ng'eno bw'akola mu wooteeri emu gye bamusasulanga 2,000/- buli lunaku kyokka okugulu kweyongedde okumuluma nga kuvaamu amasira nga kino kyawaliriza eyali amukozesa okumutwala mu ddwaaliro e Mulago ne bamukebera.\nEno baamutegeeza nti yeetaaga kulongoosebwa kubanga akawuka kagenda kakulya kwonna nga kye kivaako okuvaamu amasira era bamwetaagisa obukadde 8 zatalina mu kiseera kino .\nAsaba omuntu yenna asobola okumudduukirira amufunire ku 0755622353.


Bukedde Online - Ab'essembabule baloopedde Anifa Kawooya ebizibu mu lukiiko\nAb'essembabule baloopedde Anifa Kawooya ebizibu mu lukiiko\nAbaana babiri bakubiddwa amasannyalaze e Kyazanga\nReagan JO foundation badduukiridde eddwali...\nAnifa ng'ayogera mu lukiiko\nABATUUZE ku byalo mukaaga mu Ggombolola empya eya Katwe mu Disitulikiti y'e Ssembabule bali mu kwekubagiza olw'okufuna eggombolola kyokka ne basigala mu bizibu nga tebayambiddwa.\nEbyalo okuli Kenziga A ne B, Vvunza, Kigoogwa, Kinywamazzi ne Lugusuulu abatuuze bagamba enguudo ziri mu mbeera mbi, amazzi bagagabana n'ente ssaako obutaba na masannyalaze ne basaba ababaka ba Palamenti okuvaayo okubayamba.\nBino babyogeredde mu lukiiko oluyitiddwa Omubaka Omukyala akiikirira Ssembabule Anifa Kawooya olutudde e Kenziga olwaleero\nSsentebe ow'ekiseera mu ggombolola eno ey'eKatwe Sam Kamuganga ategeezezza nti eggombolola tennafuna nsimbi okuva mu Gavumenti nga tebalina ba office we bakolera ekiviiriddeko emirimo okuzingama.\nOmubaka Anifa Kawooya alaze obweraliikirivu olw'abatuuze obutaba na masannyalaze n'agamba nti atandise Kaweefube okubunyisa amasannyalaze ku buli kyaalo engeri gy'ali ku kakiiko k'amasannyalaze mu Parliament.\nku byalo mukaaga mu ggombolola empya eya Katwe mu District y'eSsembabule bali mu kwekubagiza olw'okufuna eggombolola kyokka ne basigala mu bizibu nga tebayambiddwa.\nEbyalo okuli Kenziga A ne B, Vvunza, Kigoogwa, Kinywamazzi ne Lugusuulu abatuuze bagamba enguudo ziri mu mbeera mbi, amazzi bagagabana nente saako obutaba na masannyalaze ne basaba ababaka ba Paliament okuvaayo okubayamba.\nBino babyogeredde mu lukiiko oluyitiddwa Omubaka Omukyaala akiikirira Ssembabule Anifa Kawooya olutudde eKenziga.\nSsentebe ow'ekiseera mu ggombolola y'eKatwe Sam Kamuganga ategeezezza nti eggombolola tennafuna nsimbi okuva mu Gavumenti nga tebalina ba office we bakolera ekiviiriddeko emirimo okuzingama.\nOmubaka Anifa Kawooya alaze obweraliikirivu olw'abatuuze obutaba na masannyalaze n'agamba nti atandise Kaweefube okubunyisa amasannyalaze ku buli kyalo engeri gy'ali ku kakiiko k'amasannyalaze mu Parliament.\nAtawaanyizibwa amannyo oba amaaso weekwate enniimu\nEngeri y'okusanyusa alina ennyonta y'omukwano\n'Okuyonsa kuyamba okugumya olubuto ne lutayiikayiika'


Bukedde Online - Minisita Byandala ayimbuddwa\nVision Group ekuzizza olunaku lw'abalongo\nAbakazi abakuba aba bodaboda kalifoomu ne ...\nMINISITA Abraham Byandala ayimbuddwa okuva mu kkomera e Luzira gy’amaze ennaku 6 oluvannyuma lw’okusindikibwayo ku misango egyekuusa ku mivuyo gy’oluguudo lwa Mukono - Katosi.\nByandala ng’ono ye yali minisita w’enguudo yatereddwaako amateeka amakakali omuli okusasula ssente obukadde 10 nga za mu buliwo ssaako n’okuleka ekitambuliso kye [ pass port] mu kkooti.\nByandala ng’ali ne banne bwe bavunaanibwa baaleeteddwa ku kkooti y'abalyake n’abakenuzi e Kololo mu bbaasi y’ekitongole ky’amakomera ku ssaawa 2:45 ez’okumakya ne batwalibwa mu kaduukulu gye baggyiddwa ku ssaawa 9 ne bagenda mu kkooti.\nByandala yabadde alina okukomezebwawo ku kkooti nga August 11 2015 oluvannyuma lw’okuggulwako emisango gy’okukozeesa obubi ofiisi ye ku Lw’okubiri lwa wiiki ewedde kyokka kino tekyasobose omulamuzi Paul Mugamba bwe yayisizza ekiragiro ekirala nga kiragira ab'e Luzira okumukomyawo ku Mmande.\nOmulamuiz Julius Borore ye yasooka okuwulira omusango gwa Byandala n'agaana okuwulira okusaba kwe okw'okweyimirira bannamateeka be kwe kuwandiikira omulamuzi Paul Mugamba akulira kkooti y'abalyake n’abakenuzi ng’ono ye yalagidde omulamuzi Borore awulire okusaba kwe .\nByandala yaleese abantu 3 okwabadde omubaka w'e Kabula, James Kakooza, Joseph Kabanda ne Dr. Mbonye nga bano baalagiddwa okusasula obukadde 100 ezitali za mubuliwo.\nByandala olwayimbuddwa abawagizi be baasanyuse nga bamukulisa ekkomera ne bamutwala mu mmotoka ye ne boolekera e Luweero gye baakoledde akabaga okumukulisa Luzira.\nByandala yagambye nti ensonga ezimusibisizza tazirabamu nsa era ekiseera kyonna amazima gajja kweyoleka gamanyibwe.\nAbavunaanibwa ne Byandala okuli ying. Berunado Ssebbugga, Joe Mugooma ne Isaac Mugote nabo beeyimiriddwa ku bukadde 10 ez’omu buliwo wabula ye Apolo Senkeeto ng’ono ye yeyanjula mu b'ekitongole kya UNRA ng’omu ku bakulu ba kkampuni ya Etutaw eyaweebwa obuwumbi 24 okukola oluguudo lwa Mukono Katosi, ku bukadde 10 bwe yalagiddwa okusasula omulamuzi Julius Borore yagasseeko n’okumulagira okuwaayo ekyapa ekitakka wansi wa bukadde 500.\nOmuwaabi wa gavumenti yabadde asabye omulamuzi Borore awe Byandala ne banne obukwakkulizo obwamanyi bw'aba abeyimirirwe omuli obutaddamu kufuluma ggwanga okutuusa ng'omusango guwedde saako n’okuva mu bifo byabwe wabula omulamuzi Borore n'asalawo basasule obukadde 10.\nByandala nga kati ye minisita avunaanyizibwa ku guno na guli avunaanibwa emisango ena nga gyonna gyekuusa ku kukola oluguudo lwa Mukono - Katosi omuli okukozeesa obubi ofiisi ye, okujeemera ebiragiro bya kaliisoliiso saako n’okulagira aba UNRA okukolagana ne kkampuni ya Eutaw ekola oluguudo luno kyokka nga kaliisoliiso wa gavumenti yali akigaanye.\nByandala ayimbuddwa ku bukadde 100\nKiprotich anaakulembera ab'e Soroti mu MTN Marathon\nAba Pool bazzeemu okwetegekera eza Afrika


Erimereki n'abantu be mu Mowaabu\n1 Awo olwatuuka mu nnaku abalamuzi ze baalamuliramu, enjala n'egwa mu nsi. Awo omusajja ow'e Besirekemuyuda a'agenda okutuula mu nsi ya Mowaabu, ye ne mukazi we, ne batabani be bombi.\nNawomi agenda ne Luusi\n15 N'ayogera nti Laba, muggya wo azzeeyo eri abantu be n'eri katoada we: naawe ddayo ogoberere muggya wo.\n16 Awo Luusi n'ayogera nti Tonneegayirira kukuleka, n'okuddayo obutakugoberera: kubanga gy'oaoogendanga, gye nnaagendanga nze: era gy'onoosulanga, gye nnaasulanga nze: abantu bo be banaabanga abantu bange, era Katonda wo Katonda wange:\n2 Awo Luusi Omumowaabu n'agamba Nawomi nti Ka ŋŋende kaakano mu nnimiro, nnonde ku birimba bya sayiri nga ngoberera oyo anaakwatirwa ekisa. N'amugamba nti Genda, mwana wange.\n4 Era, laba, Bowaazi a'ava e Besirekemu n'agamba abakunguzi nti Mukama abeere nammwe. Ne bamuddamu nti Mukama akuwe omukisa.\n5 Awo Bowaazi n'agamba omuddu we eyali akuaguza abakunguzi nti Omuwala ono w'ani?\n7 n'ayogera nti Nnonde, mbeegayiridde, nkuŋŋaanye abakunguzi we bayise mu binywa: awo n'ajja, era asiibye wano obw'enkya okutuusa kaakano, wabula ng'ayingiddeko mu nayumba katono.\n9 Amaaso ge gabe ku nnimiro, gye banaakungulanga, naawe obagobererenga: sikuutidde balenzi obutakukomangakoi era enayonta bw'eneekulumanga; ogendanga awali ensuwa, n'onywa ku ago abalenzi ge basenye.\nOkununulwa kwa Luusi\n6 N'aserengeta mu gguuliro, n'atola nga byonna bwe bibadde nnyazaala we by'amulagidde.\n13 Beera wano ekiro kino, awo olunaatuuka enkya bw'anaakukolera emirimu egy'oluganda, kale; akole emirimu egy'oluganda: naye bw'atakkirize kukukolera mirimu gya luganda, kale nze ndikukolera emirimu egy'oluganda, nga Mukama bw'ali omulamu: galamira okeese obudde.\n15 N'ayogera nti Leeta omunagiro gw'oyambadde, ogukwate; n'agukwata: n'agera ebigero mukaaga ebya sayiri, n'abi mutikka: n'agenda mu kibuga.\nBowaazi anunula Luusi\n13 Awo Bowaazi n'atwala Luusi, naye n'a:nufiunbirwa; n'ayingira gy'ali, Mukama n'amuwa olubuto,. n'azaala omwana wa bulenzi.\n17 Abakazi baliraanwa be ne bamutuuma erinnya nga boogera nti Nawomi azaaliddwa omwana wa butenzi; ne bamutuuma erinnya Obedi: oyo ye kitaawe wa Yese, kitaawe wa Dawudi.


Bukedde Online - Abaagobwa ku bibanja babibaddizza\nAbaagobwa ku bibanja babibaddizza\nKatikkiro alaze amaanyi g'Oluganda\nAdded 25th March 2013\nABATUUZE ku byalo bisatu okuli Mayombwe, Butaaka ne Katereke mu ggombolola y’e Kibibi mu disitulikiti y’e Butambala bali mu kujaganya oluvannyuma lwa ofiisi y’obwapulezidenti ekola ku nsonga z’ettaka okubaddiza ebibanja byabwe ebyali byabaggyibwako Omuyindi.\nBya ANDREW MUGONZA ne MUZAFALU KATAMBA\nOkusinziira ku batuuze, baategeezezza nti ettaka kwe bali liriko enkaayana wakati w’abaana b’omugenzi Hooda Bbira n’Omuyindi Badru Din. Kigambibwa nti ettaka lyaliko faamu y’ente, ennimiro z’ebibala nga ‘Estate’ eno yali ya Muzungu, Henry Hanta ng’eyitibwa ‘Simba Estate’ mu myaka gya 1930.\nKigambibwa nti Hanta ettaka yali yafunako liizi eyamuweebwa Hooda Bbira eyali nnannyinilyo kyokka n’afa nga waakayita ebbanga ttono.\nKigambibwa nti Hanta bwe yali adda e Bungereza, esiteeti eno eyaliko yiika 440 yagirekera Omuyindi naye n’agitunda kyokka nga liizi yaggwaako. Okuva olwo, kigambibwa nti ettaka lino lizze liguzibwa abantu ab’enjawulo nga kati Badru Din wa 10. Abatuuze bagamba nti mu 1973, Idi Amin Dada ng’amaze okugoba Abayindi ettaka lino lyaweebwa Muhammad Nyanzi kyokka mu 2008 n’alivaako ng’Abayindi abaali balikaayanira bakomyewo mu Uganda.\nBadru Din bwe yamala okwezza ettaka lino, abatuuze abaali baalisengako n’abaana b’omugenzi Bbira n’abasengulako ku kifuba. Abamu ku batuuze abalinako ennimiro baategeezezza nti Omuyindi yasaawa ensuku n’emisiri gy’emmwaanyi zaabwe n’ebirime ebirala. Embeera eno yawaliriza abatuuze okwekubira enduulu mu ofiisi ya pulezidenti ekola ku nsonga z’ettaka.\nCharles Muwonge amyuka akola ku kunoonyereza ku by’ettaka mu ofiisi ya pulezidenti bwe yakoze okunoonyereza, yazudde ng’ekyapa ky’ettaka lino e Ntebe kiri mu mannya ga Hooda Bbira era bwatyo n’alagira abantu bonna abaalinako ebibanja okubiddako n’asaba Omuyindi Din agende mu kkooti bw’aba tamatidde.\nMuwonge yasinzidde mu lukiiko olwatudde ku ttaka lino e Katereke n’alagira omubaka wa pulezidenti e Butambala, Ramathan Walugembe okuwa obukuumi abasenze bonna abalina ebibanja ku ttaka lino.\nOlukiiko lwetabiddwaako ssentebe w’e Butambala, Godfrey Bavekuno Mafumu Kyeswa, ssentebe w’eggombolola y’e Kibibi, Star Katende, DPC Musa Kayongo n’abatuuze.\nTende ye nnalulungi wa Mukono\nAbaana temubambaza mmini\nOmuyindi akwatiddwa ku by'okujingirira ebiwandiiko